Gotovo dva mjeseca otkako se Branimir Glavaš vratio u saborske klupe nitko se nije sjetio da mu treba skinuti zastupnički imunitet s obzirom na to da je novi proces protiv njega zbog ratnih zločina u Osijeku trebao početi 6. srpnja. Županijsko državno odvjetništvo u Zagrebu prebacuje lopticu na Županijski sud, a on pak nazad na DORH. Zbog šlamperaja će se suđenje vjerojatno prolongirati do jeseni

A pitanje je tko je zaboravio na tu 'sitnicu', zbog koje se novo suđenje Glavašu prolongira vjerojatno do jeseni. To smo pokušali rekonstruirati.

Je li to prekasno? Naravno da je, odgovara Devčić. 'Oni su to mogli i prije obaviti.'

I što sada?

Početak suđenja Glavašu, koji je sukladno ranijoj presudi već odslužio dvije trećine zatvorske kazne, prije nego je presuda ukinuta u oba stupnja, odgađa se do daljnjeg.

Ako optuženi ima imunitet, onda nema pretpostavki za vođenje rasprave. 'Može se odbiti optužba. Onda postoji pravo žalbe, a o tome odlučuje viši sud', poručuje Devčić.

Odvjetnik Veljko Miljević za tportal kaže da je netko zaboravio da je Glavaš reaktivirao mandat nakon što ga je pola godine mijenjao Josip Salapić te je 11. svibnja ponovno postao saborski zastupnik. Napominje da nigdje ne piše tko treba tražiti skidanje imuniteta, no 'onom kome je stalo da se vodi kazneni postupak mora ishoditi to odobrenje. Ako optužbu vodi DORH, onda je njima to u interesu jer sud bez toga ne može voditi postupak', pojašnjava.

Kada onda možemo očekivati početak suđenja? Ako ŽDO danas pošalje zahtjev za skidanje imuniteta Mandatno-imunitetnom povjerenstvu Hrvatskog sabora, on to u dan-dva može riješiti. No ta odluka mora biti potvrđena na sjednici Sabora, a ljetna stanka počinje za deset dana i traje do 15. rujna. Ipak, potvrda Sabora može doći naknadno, odluka MIP-a odmah stupa na snagu.

'Meni paše to da se nitko ni o čemu ne brine u sudskim postupcima, no volio bih da pravosuđe drugačije izgleda. Budući da je sutkinja odredila ročište, ona će gotovo sigurno, možda i sutra, zakazati iduće za kraj rujna. Time se radi određeni pritisak. Pravično suđenje je ujedno brzo suđenje', zaključuje Miljević.